ได้เวลา พระช่วยโยม วัดตั้งโรงทานต้านโควิดฯ ทำอาหารกล่องแจก
พระมหาเจ้าอาวาสวัดที่สุโขทัย ตั้งโรงทาน ต้านภัยโควิด-19 ทำอาหารกล่องแจกเจ้าหน้าที่กู้ภัย รวมถึงชาวบ้านญาติโยม ในช่วงที่เดือดร้อน ไม่สามารถประกอบอาชีพได้เวลา 16.00 น. วันที่ 26 มี.ค. ที่ศาลาการเปรียญวัดเด่นกระต่าย (วัดป่าทอง) หมู่ 1 ต.ในเมือง อ.สวรรคโลก จ.สุโขทัย พระมหากฤษณพล ฉนทาลโย น.ธ.เอก ป.ธ.4 เจ้าอาวาสวัดเด่นกระต่าย พร้อมด้วยญาติโยมร่วมใจตั้งโรงทานพระสงฆ์วัดเด่นกระต่ายต้านภัยโควิด-19 แจกอาหารฟรีทั้งหน่วยงานราชการและประชาชนทั่วไปพระมหากฤษณพล ฉนทาลโย กล่าวว่า สำหรับโครงการนี้ทางอาตมาต้องการช่วยเหลือประชาชนที่เดือดร้อนจากการแพร่ระบาดของเชื้อไวรัสโควิด-19 ทำให้บางรายไม่สามารถประกอบอาชีพได้ทางเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้มีโครงการให้วัดทุกวัดตั้งโรงทานขึ้นเพื่อบรรเทาความทุกข์แก่ญาติโยม ทางอาตมาพร้อมทั้งคณะกรรมการวัดเด่นกระต่าย จึงได้จัดเตรียมอาหารวันละ 3 อย่าง พร้อมทั้งข้าวสวย และขนม สำหรับแจกให้กับเด็กๆ ซึ่งจะแจกอาหารตั้งแต่เวลา 14.00 น. ไปจนถึงเวลา 17.00 น. ตั้งแต่วันที่ 25 มี.ค. ไปจนถึงวันที่ 7 เม.ย.นอกจากนี้ยังนำไปมอบให้กับทางเจ้าหน้าที่โรงพยาบาลสวรรคโลก เจ้าหน้าที่ตำรวจ สภ.สวรรคโลก และเจ้าหน้าที่กู้ภัยต่างๆ ที่มีความประสงค์แจ้งเข้ามาถึงเวลาแล้วที่พระสงฆ์จะต้องตอบแทนโยมที่ใส่บาตรให้พระฉัน เมื่อโยมเดือดร้อน ทางอาตมาและคณะกรรมการจึงต้องตอบแทนโยมบ้าง พระมหากฤษณพล กล่าว.
พระมหาเจ้าอาวาสวัดที่สุโขทัย ตั้งโรงทาน ต้านภัยโควิด-19 ทำอาหารกล่องแจกเจ้าหน้าที่กู้ภัย รวมถึงชาวบ้านญาติโยม ในช่วงที่เดือดร้อน ไม่สามารถประกอบอาชีพได้ 
โควิด-19,ไวรัสโคโรนา,ไวรัสโคโรน่า,วัดตั้งโรงทาน,ข่าวทั่วไป